# Beli Manastir

### Izvor: Wikipedija

Beli Manastir
Županija | Osječko-baranjska
Broj stanovnika (2001.) | 10.986
Poštanski broj | 31300
Gradonačelnik/ca | Davorin Bubalović
Beli Manastir Beli Manastir na karti Hrvatske

Beli Manastir (mađ. Pélmonostor, srp. Бели Манастир, narodski i zastarjelo Monoštor ili Pelmonoštor), naselje u Baranji u istoimenom Gradu Osječko-baranjske županije, Hrvatska, najveće i najznačajnije naselje te kulturno i privredno središte Baranje.

## [uredi] Gradska naselja

U sastavu grada nalaze se 4 naselja (stanje 2006), to su: Beli Manastir, Branjin Vrh, Šećerana i Šumarina.

## [uredi] Zemljopis

Beli Manastir je smješten na jugozapadnim padinama Banske kose, u mikroregiji Banske kose Istočnohrvatske ravnice, 32 km sjeverno od grada Osijeka, 26 km južno od grada Mohača u Mađarskoj (15 km od graničnog prijelaza Duboševica), na nadmorskoj visini od 101 m. Razvio se na pleistocenskoj terasi rijeke Drave, na dodiru s Banskim brdom (Banskom kosom) i naplavnom ravni rijeke Karašice. Naselje Beli Manastir ima površinu od 36,88 km², a Grad 62,84 km². Godine 2001. naselje je imalo 8671 stanovnika (10.146 deset godine ranije), a Grad 10.986 stanovnika. Na popisu iz 1971. godine, velika prijeratna općina Beli Manastir, koja je obuhvaćala hrvatski dio Baranje imala je 56.322 stanovnika.

Razvitak Belog Manastira u gradsko središte povezan je s potrebom stvaranja novog mikroregionalnog centra nakon što su Mohač, Šikloš i Pečuh 1920. godine pripali Mađarskoj.

Dijelovi su grada: Beli Manastir-Planina, Haljevo, Palača i Sudaraš. Naselja u Gradu su: Beli Manastir, Branjin Vrh , Šećerana i Šumarina.

Naselje Beli Manastir nalazi se na raskrsnici državnih cesta D7 (granični prijelaz Duboševica prema Mađarskoj - Kneževo - Branjin Vrh - Beli Manastir - Kozarac - Čeminac - Švajcarnica - Darda - Bilje - Osijek - Đakovo - granični prijelaz Slavonski Šamac prema BiH) i D517 (Beli Manastir /D7/ - Petlovac - Baranjsko Petrovo Selo - Valpovo /D34/).

Beli Manastir je i željeznička postaja na pruzi Osijek - Beli Manastir - Mađarboja (Magyarbóly) - Pečuh (Pécs).

## [uredi] Administracija i politika

## [uredi] Povijest

U srednjem vijeku ugarski palatin Moys de Daro dao je 1227. godine na svojemu imanju u mjestu Pél sagraditi samostan. Zbog toga je mjesto poslije nazvano Pél Monostor (tj. Pélov Samostan). Kada je južna Baranja pripala 1920. godine Kraljevstvu (od 28. 6. 1921. Ustavnoga naziva Kraljevina Srba, Hrvata i Slovenaca) mjestu se spremala promjena naziva koja se dogodila 1923. godine. Od tada se mjesto naziva Beli Manastir.

## [uredi] Gospodarstvo

## [uredi] Poznate osobe

Neki podatci u ovom članku ili odjeljku nisu provjereni i možda nisu pouzdani.
Provjerite ima li netočnosti, te ih prema potrebi ispravite i navedite izvore.

- Anto Bandov (pisac)
- Boško Beuk (glazbenik, pjevač, skladatelj, aranžer, tekstopisac i producent)
- Nataša Beuk (akademski slikar, Nizozemska)
- Radivoj Brnjevarac (publicist)
- Miroslav Donfrid, dr. (stomatolog)
- Milan Dvornić (slikar i etnograf)
- Milan Kašanin, dr. (književnik i povjesničar književnosti i umjetnosti)
- Maja Kešić jedina gajdašica Baranje
- Radivoj Kašanin, prof. dr. (matematičar i akademik)
- Rajko Knežević (pjesnik)
- Slađana Knežević (pjesnikinja)
- Vladimir Mićić, prof. dr. (matematičar)
- Goran Mrđa (glazbenik, skladatelj, aranžer, producent)
- Borivoj Novaković (nogometni publicist)
- Delimir Rešicki (književnik)
- Boris Salamaha (slikar)
- Borislav Simendić, dr. (doktor tehničkih znanosti)
- Miroljub Stojanović (pomoćnik ministra šumarstva)

## [uredi] Demografija

## [uredi] Kultura i sport

## [uredi] Obrazovanje

### [uredi] Osnovne škole

- Osnovna škola "Dr. Franjo Tuđman"
- Osnovna škola Šećerana

### [uredi] Srednje škole

- Gimnazija Beli Manastir
- Prva srednja škola
- Druga srednja škola

## [uredi] Udruge

## [uredi] Mediji

- Baranjski dom
- Hrvatski radio Baranja (www.radio-baranja.hr)
- Radio Banska kosa
- Neka se čuje i naš glas
- BaranjaNeT (www.baranja.net)

## [uredi] Znamenitosti

## [uredi] Vanjske poveznice

Baranjski leksikon

A-B-C - Č-Ć-D - Dž-Đ-E - F-G-H - I-J-K - L-Lj-M - N-Nj-O - P-R-S - Š-T-U - V-Z-Ž

| Portal Hrvatske – Pristup člancima s tematikom o Hrvatskoj.

Dobavljeno iz "http://hr.wikipedia.org../../../b/e/l/Beli_Manastir_0412.html"

Kategorije: Članci koje treba provjeriti | Hrvatski gradovi | Naselja u Baranji | Naselja u Osječko-baranjskoj županiji

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Magyar
- Nederlands
- Polski
- Română
- Русский
- Srpskohrvatski / Српскохрватски
- Српски / Srpski